laion/Wikipedia-Exotic huggingface dataset:
משפחת סילוני

משפחת סילוני (באנגלית: The Jetsons, "משפחת ג'טסון") היא סדרת טלוויזיה אמריקאית מבית היוצר של האנה-ברברה, יוצרי הסדרה המצליחה "משפחת קדמוני". הסדרה היא קומדיית מצבים מונפשת. הסדרה המקורית היא בת 24 פרקים והופקה במקור לטלוויזיה בין השנים 1962 ל-1963. בעקבות הפופולריות אשר הסדרה צברה במשך השנים הובילו להפקת פרקים חדשים של הסדרה אשר הופקו בין השנים 1985 ל-1987 וליצירתם של שני סרטי טלוויזיה ("משפחת סילוני פוגשים את משפחת קדמוני" ו"ג'ודי ג'טסון - רוק בחלל") ושני סרטי קולנוע ("משפחת סילוני: הסרט" שיצא בתחילת שנות ה-90 וסרט אנימציה נוסף של האחים וורנר באותו שם שנמצא בתכנון). בישראל הסדרה שודרה בטלוויזיה החינוכית ובערוץ המזרח התיכון במשך שנים רבות ובהמשך שודרה גם בערוץ הילדים וב-Cartoon Network. בעוד שהעולם של "משפחת קדמוני" מתרחש בעולם דמיוני בו לאדם הקדמון יש מכונות אשר מונעות באמצעות ציפורים ודינוזאורים, משפחת סילוני חיה בעולם עתידני אוטופי אשר מכיל רובוטים משוכללים, חייזרים, הולוגרמות, והמצאות מוזרות. ג'ורג' סילוני: טיפוס חביב, רגיל, אך לא בר מזל במיוחד, אשר עובד אצל בוס רגזן שמפטר אותו ושוכר אותו מחדש כל הזמן. ג'יין סילוני: אשתו של ג'ורג'. ג'ודי סילוני: נערה מתבגרת טיפוסית. אלרוי סילוני: ילד טיפוסי וגאון טכני. רוזי: הרובוטית החביבה והאנושית של המשפחה. משמשת כעוזרת בית ואומנת לילדים. אסטרו: הכלב של משפחת סילוני אשר מסוגל לדבר. אורביטי: חייזר תינוק אשר מסוגל לדבר המשמש כחיית מחמד נוספת של משפחת סילוני. קוזמו ספייסלי (בעברית "מר חללי"): הבוס הרגזן של ג'ורג' מהעבודה, אדם נמוך חם מזג שתמיד מסבך את ג'ורג'. משפחת קדמוני "משפחת סילוני", במסד הנתונים הקולנועיים IMDb (באנגלית) "משפחת סילוני", באתר Rotten Tomatoes (באנגלית) "משפחת סילוני", באתר Metacritic (באנגלית) "משפחת סילוני", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
יצחק צרפתי

יצחק צרפתי היה רב ממשפחה מצרפת יליד גרמניה, שהתיישב באימפריה העות'מאנית אחרי נפילת קונסטנטינופול, ושימש כרב הראשי של אדירנה. צרפתי, שנולד בגרמניה בתחילת המאה ה-15, היה במקור ממוצא צרפתי. לא הרבה ידוע על ראשית חייו אבל בסביבות שנת 1453, עבר צרפתי לאימפריה העות'מאנית, שם הפך לבסוף לרב הראשי של אדירנה. בשנה שלאחר מכן, הוא שלח מכתב ליהודי הריין, שוואביה, שטיריה, מורביה והונגריה, בו כתב בהתלהבות רבה על התנאים הטובים של היהודים בשליטה עות'מאנית, וציין; "אני מכריז בפניכם שטורקיה היא ארץ שלא חסר בה דבר, ושבה, אם תרצו, הכל יהיה טוב איתכם." בשנים הבאות הייתה הגירה מסיבית של יהודים לשטחים הטורקיים, שנחשבה לגל השלישי העיקרי של מהגרים יהודים לטורקיה. יהדות טורקיה היהודים באימפריה העות'מאנית מכתבו של הרב יצחק צרפתי Lewental, D. Gershon (2010-10-01). "Ṣarfati, Isaac". Encyclopedia of Jews in the Islamic World (באנגלית). Kohen, Elli (2007). History of the Turkish Jews and Sephardim: Memories of a Past Golden Age (באנגלית). University Press of America. ISBN 978-0-7618-3600-1. Spolsky, Bernard (2014), "Jews in Slavic lands", The Languages of the Jews, Cambridge University Press: 171–189, doi:10.1017/cbo9781107295292.014, ISBN 978-1-107-29529-2
בית הכנסת יניקיי

בית הכנסת יניקיי הוא בית כנסת הממוקם לאורך החלק הצפוני של הבוספורוס בשכונת יניקיי באיסטנבול, טורקיה. בית הכנסת, שנאמר כי נבנה על ידי אברהם קמונדו בסוף המאה ה-19, התחדש לאחרונה, לאחר שמשפחות יהודיות חזרו להתגורר באזור. מתקיימות בו רק תפילות שבת. יהדות טורקיה רשימת בתי הכנסת בטורקיה מדיה וקבצים בנושא בית הכנסת יניקיי בוויקישיתוף הרבנות הראשית של טורקיה עיתון שלום - העיתון היהודי הראשי בטורקיה ‏Synagogues - European side of the Bosphorus – North of the Golden Horn, באתר הרבנות הראשית לטורקיה
גרבובסקי

האם התכוונתם ל... אנטוני גרבובסקי – אספרנטויסט פולני דימיטרי גרבובסקי – רוכב אופניים וטריאתלט ישראלי-אוקראיני יאן גרבובסקי – היסטוריון פולני-קנדי יורגן גרבובסקי – כדורגלן גרמני מאיר ארגוב – פעיל ציוני רבקה גרבובסקי – חלוצה ישראלית
שיעור בנישואין

שיעור בנישואין (באנגלית: If a Man Answers) הוא סרט קולנוע אמריקאי מסוגת קומדיה רומנטית משנת 1962, בבימויו של הנרי לוין, עם סנדרה די ובובי דארין בתפקידים הראשיים. התסריט מבוסס על רומן בשם זה מאת ויניפרד וולף. זה הסרט המשותף השני של הזוג דארין ודי לאחר "בבוא ספטמבר" (1961) ולפני "דירת הפגישות" (1965). דארין חיבר את שיר הנושא (מילים ומנגינה) וגם שר אותו. שנטל סטייסי (סנדרה די) היא בתם של ז'רמן סטייסי (מישלין פרסל), צרפתייה שהופיעה בפולי ברז'ר, וג'ון סטייסי (ג'ון לונד), אמריקאי מבוסטון העוסק בסחר עתיקות. ג'ון רוצה שבתו תתחתן ולא תכנס להריון ללא נישואין. המשפחה עוברת לניו יורק שם נתקלת שנטל בגבר צעיר ונאה בשם יוג'ין רייט (בובי דארין) העובד כצלם אופנה ומוקף בבחורות יפהפיות אבל הוא מתמקד בשנטל והם מתחתנים לרווחת הוריה של שנטל. לחייהם של הזוג הצעיר נכנסת טינה (סטפני פאוורס) חברתה של שנטל מבוסטון. יוג'ין מקבל אותה לצילומים ושנטל שמה לב למורת רוחה שיחסיהם של טינה ויוג'ין מתהדקים. היא מתייעצת עם אמה הצרפתייה וזו נותנת לה ספר הדרכה איך לטפל בגורי כלבים שלדעתה זה מתאים גם לטיפול בבעלים. שנטל מתחילה לטפל ביוג'ין לפי ההוראות בספר וזה מצליח. לתמימותה היא מגלה זאת לטינה בתנאי שתשמור את הסוד אולם טינה שמקנאת בה, מוסרת זאת ליוג'ין שכועס מאוד על שנטל המתייחסת אליו כגור כלבים. שנטל פונה שוב לאמה והיא מייעצת לה לברוא לעצמה מאהב וירטואלי בשם "רוברט סוואן" שישלח אליה מדי פעם פרחים, יתקשר לביתם וינתק אם גבר עונה (מכאן שם הסרט). היא מסדרת זאת עם מוכר הפרחים. בתחילה מתחיל יוג'ין להאמין שלאשתו יש אכן מאהב, אך הוא מגלה את התרמית ומחליט להשיב על כך. הוא מביא את אביו, אדם רייט (סיזאר רומרו) שמציג את עצמו כ"רוברט סוואן" המאהב של שנטל ומציע ליוג'ין לנהל יחסי פוליאנדריה עם שנטל. שנטל ההריונית מזועזעת ואז מגלה את התרמית והם מתפייסים. "שיעור בנישואין", במסד הנתונים הקולנועיים IMDb (באנגלית) "שיעור בנישואין", באתר נטפליקס "שיעור בנישואין", באתר AllMovie (באנגלית) "שיעור בנישואין", באתר Rotten Tomatoes (באנגלית) "שיעור בנישואין", במסד הנתונים הקולנועיים KinoPoisk (ברוסית) בובי דארין שר את שיר הנושא, באתר יוטיוב שיעור בנישואין, באתר TCM
גאינן

גאינן (באנגלית: Guinan) היא דמות בדיונית ביקום מסע בין כוכבים. גאינן משמשת דמות אורחת חוזרת בסדרות "מסע בין כוכבים: הדור הבא" ו- "מסע בין כוכבים: פיקארד". גאינן נולדה בסביבות המאה ה-16 על הכוכב אל-אוריה, כוכב הלכת הביתי של זן האל-אוריאנים. היא עבדה כברמנית בעיר לורוס במשך מספר עשורים. בצעירותה, היא עזבה את בית הוריה על מנת לחצות את הגלקסיה ולטייל ברחביה, זאת בעקבות סקרנותה מה נמצא מחוץ לכוכב המגורים שלה, ממנו בקושי יצאה. היא ביקרה בכוכב הלכת כדור הארץ במספר הזדמנויות בצעירותה, ובאחד הטיולים אף פגשה את קפטן ז'אן לוק פיקארד לראשונה (משם הקשר החזק ביניהם התחיל). לאחר שנתקלה בספינת האנטרפרייז (NCC-1701-D), ועם צוותה, הבינה גאינן כי זו הדרך שלה לטייל ברחבי הגלקסיה, היות שלא הייתה לה דרך לממן טיול ברחבי הגלקסיה (הדרכים המוכרות היחידות של אל-אוריאנים לממן טיול ברחבי הגלקסיה הן שירותים פסיכאטריים או עבודות מין). בעזרת התמחותה כברמנית, היא הציעה לצוות האנטרפרייז (NCC-1701-D) את שירותיה בתור ברמנית הספינה והתקבלה לעבודה (בזכות התמחותה ובזכות היכרותה המוקדמת עם פיקארד). הקשר החזק הניכר בינה לבין פיקארד מתחזק בזכות כך שהיא משוחחת איתו על נפשו, מצבו ובעיותיו בבר (אם כי לא ברור כיצד הקשר ביניהם נעשה כל כך חזק מהעונה השנייה, אך ניתן להסיק שזו גינאן שהציעה את שירותיה הפסיכולוגיים לפיקארד ממשפט שאמרה באחד מן הפרקים); שמי גאינן, אני עובדת בבר, ואני מקשיבה. — גאינן שמה של גאינן נגזר משמה של טקסס גאינן (אנ'), שחקנית ובדרנית אמריקאית, ילידת טקסס, שהייתה בעלים של ספיק איזי בניו יורק בתקופת חוק היובש. Adam B. Vary, Adam B. Vary, ‘Star Trek: Picard’: How the Actor Playing Young Guinan, Ito Aghayere, Stepped Into Whoopi Goldberg’s Shoes (EXCLUSIVE), Variety, ‏2022-03-24 (באנגלית אמריקאית) Guinan, Memory Beta, non-canon Star Trek Wiki (באנגלית) Guinan, Memory Alpha (באנגלית)
RS-24, יארס

RS-24, יארס היא מערכת טילים אסטרטגית רוסית עם טיל בליסטי בין-יבשתי נייד ותת קרקעי בעל הנעה מוצקה מרובה ראשי נפץ. פותח על ידי המכון המוסקבאי להנדסה תרמית במוסקבה בהדרכתו של יורי סולומונוב. יארס הוא פיתוח של מערכת הטילים Topol-M (אנ'). מאפיינים טקטיים וטכניים אינם נחשפים. בעתיד, הוא אמור להחליף את UR-100N (אנ') ויחד עם Topol-M להוות את הבסיס לכוח הפגיעה של חיל הטילים האסטרטגיים של רוסיה. על בסיס ה-RS-24 Yars בוצע פיתוח מערכת טילי הרכבת הקרביים ברגוזין (אנ'). נכון לעכשיו, הופסק פיתוח מערכת טילי הרכבת הקרביים "ברגוזין". טיל בליסטי בין-יבשתי טיל מרובה ראשי נפץ טיל בליסטי מדיה וקבצים בנושא RS-24, יארס בוויקישיתוף NI назвал преимущество баллистических ракет "Ярс", Российская газета
דיוויזיית הפולקסגרנדיר ה-183 (ורמאכט)

דיוויזיית הפולקסגרנדיר ה-183 (בגרמנית: 183. Volks-Grenadier-Division) הייתה דיוויזיית חיל רגלים של הוורמאכט במלחמת העולם השנייה. ב-15 בספטמבר 1944 הוקמה דיוויזיית הפולקסגרנדיר ה-183 על בסיס דיוויזיית הפולקסגרנדיר ה-564, שבתורה הוקמה משרידי דיוויזיית הרגלים ה-183, בתוספת אנשי צבא לא לוחמים (מהקריגסמרינה ומהלופטוואפה) ואזרחים, ועל בסיס דיוויזיות הצללים דלרסהיים. בסוף נובמבר הושמד רגימנט הגרנדירים ה-330 בגיילנקירכן במהלך מתקפה מסיבית של בעלות הברית נגד העמדות הגרמניות בין הנהרות וורם וחבל הרוהר, בין Geilenkirchen ל-Linich. מטרתה של הארמייה התשיעית הייתה מעבר רור בליניך, שיפתח את הדרך לקלן. המתקפה כונתה מבצע מלכה והיא יצאה לדרך ב-16 בנובמבר. רגימנט הרגלים ה-330 של דיוויזיית הפולקסגרנדיר ה-183 החזיק בקו הקדמי בפלובריך, לווריך ושטריך, שם תקפו האמריקנים עם דיוויזיית השריון השנייה. במהלך אחר הצהריים הרגימנט ה-330 כמעט נמחק, יותר מחמש מאות "גרנדירים" מלוחמי הרגימנט נשבו. לא ניתן היה להעריך את סך ההרוגים והפצועים, אך ההערכה היא שלא נותרו יותר מ-250 איש ביחידה. המתקפה נמשכה בסופו של דבר עד אמצע דצמבר, אותו כינו הגרמנים "הקרב השלישי על אאכן" (Dritte Schlacht um Aachen). בתקופה זו תקפו היחידות הגרמניות באזור ברציפות. עד ה-21 בנובמבר, לאחר חמישה ימים של לחימה רצינית, עלה מספר הנפגעים בדיוויזיית הפולקסגרנדיר ה-183 מעבר לרמה המקובלת, והדיוויזיה לא הייתה מסוגלת להמשיך להילחם כיחידה עצמאית. הכוחות הנותרים של ה-183 חולקו בין הדיוויזיות הגרמניות האחרות, דיוויזיית הפאנצר ה-9 ודיוויזיית הפאנצרגרנדיר ה-15 שנכחו באזור שממזרח לגיילנקירכן. וולפגנג לאנג (15 בספטמבר 1944 – 25 בפברואר 1945) היינריך וארלמן (25 בפברואר 1945 – 8 במאי 1945). דיוויזיית הפולקסגרנדיר ה-183 באתר lexikon-der-wehrmacht (בגרמנית) Lexikon der Wehrmacht
Oesch's die Dritten

"Oesch's die Dritten", הוא הרכב מוזיקה עממית יודל משפחתי מהרמה הברנית שבשווייץ. ההרכב מורכב מהסולנית הראשית מלאני אוש (נולדה ב-14 בדצמבר 1987), אמה, אנמריה (נולדה ב-8 בפברואר 1963), אביה הנסואלי (נולד ב-14 ביולי 1958), שני אחיה, מייק (נולד ב-14 בינואר 1989) וקווין ( נולדו ב-23 באוקטובר 1990, ואורס מאייר (נולד ב-14 בנובמבר 1980). המילים die Dritten מתייחסות לדור השלישי, אחרי הסבא הנס וההורים הנסואלי ואנמריה. מלאני אוש – סולנית ויודליסטית. אנמריה אוש – זמרת האנסאולי אוש – אקורדיוניסט מייק אוש – גיטרת בס חשמלית קווין אוש – גיטרה אקוסטית אורס מאייר – אקורדיוניסט Mit neuem Power (1998) SMS – Schweizer–Music–Sowieso (2003) Jodelzauber (2007) Frech – Frisch – Jodlerisch (2008) Volksmusik ist international (2009) Winterpracht (2009) Jodel-Time (2011) Unser Regenbogen (2012) Wurzeln und Flügel (2014), מקום שישי במצעד השווייצרי. Jodelzirkus (2016), מקום חמישי במצעד השווייצרי. Vätu's Wunschliste – Zum 60. Geburtstag (2018), מקום שלישי במצעד השווייצרי. Die Reise Geht Weiter (2020), מקום רביעי במצעד השווייצרי. מדיה וקבצים בנושא Oesch's die Dritten בוויקישיתוף אתר האינטרנט הרשמי של Oesch's die Dritten (בגרמנית) אתר האינטרנט הרשמי של Oesch's die Dritten (בצרפתית) Oesch's die Dritten, ברשת החברתית פייסבוק Oesch's die Dritten, ברשת החברתית אקס (טוויטר) Oesch's die Dritten, ברשת החברתית אינסטגרם Oesch's die Dritten, סרטונים בערוץ היוטיוב Oesch's die Dritten, במסד הנתונים הקולנועיים IMDb (באנגלית) Oesch's die Dritten, באתר ספוטיפיי Oesch's die Dritten, באתר MusicBrainz (באנגלית) Oesch's die Dritten, באתר Discogs (באנגלית) Oesch's die Dritten, באתר Songkick (באנגלית) ביוגרפיה, Oesch's die Dritten. דיסקוגרפיה, Oesch's die Dritten. Swiss Charts Portal. Hung Medien.
I Love It (שיר של קיילי מינוג)

I Love It (בעברית: אני אוהב/ת את זה) הוא שיר שהוקלט על ידי הזמרת-יוצרת האוסטרלית קיילי מינוג, מתוך אלבום האולפן ה-15 שלה, Disco. השיר יצא לאור ב-23 באוקטובר 2020, על ידי חברות התקליטים דרנוטה רקורדס ו-BMG, כסינגל שיווקי רשמי מתוך האלבום. השיר הגיע למקום ה-38 במצעד שירי הדאנס/אלקטרוני. לאחר יציאת "Say Something" ו-"Magic", מינוג קיימה אירועים חברתיים עם מעריציה והודיעה ש-"I Love It" ייצא לאור ב-23 באוקטובר 2020, כאשר פרסמה קליפ מילים של השיר בערוץ היוטיוב שלה. בהמשך, יצא מיני-אלבום שכלל חמש רצועות, המכיל את "I Love It", שני הסינגלים הראשונים מ-Disco, וכן שני רמיקסים של "Magic". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. "I Love It" הוא שיר דיסקו, באורך שלוש דקות וחמישים שניות. מינוג הייתה שותפה לכתיבת השיר לצד מפיקיו ריצ'רד סטנארד ודאק בלאקוול. מידע על הסינגל "I Love It" באתר מיוזיק בריינז סרטון השיר "I Love It" באתר יוטיוב קיילי מינוג, ריצ'רד סטנארד, דאק בלאקוול Jon Blistein, Jon Blistein, Kylie Minogue Serves Up Uncut Studio 54 Pastiche on New Song 'I Love It', Rolling Stone, ‏2020-10-23 (באנגלית אמריקאית) Kylie Minogue delivers groovy new single, 'I Love It', NME, ‏2020-10-22 (באנגלית) Kylie Minogue, Billboard (באנגלית אמריקאית) "I wanted to give you all another taste of #DISCO ... #ILOVEIT will be yours at MIDNIGHT wherever you are! (...)" I Love It - EP by Kylie Minogue (בAustralian English), 2020-10-23, נבדק ב-2022-04-17 I Love It, 2020-11-06, נבדק ב-2022-04-17
שלמה אבן חיים

הרב שלמה אבן חיים (סביב ה'תר"כ, 1860 - כ"ה טבת ה'תרפ"ז, 30 בדצמבר 1926) היה דרשן, פייטן, פוסק הלכה ואב בית הדין ורבה של מרקש. פעל במחצית הראשונה של המאה העשרים. נולד במרקש לאביו רבי יעקב שהיה מדייני העיר. נשא את זוהרא בת משה הלוי. ידוע כי היו לו לפחות ארבעה בנים ובת. לא יאוחר משנת ה'תרנ"ו, נמנה בין חכמי העיר. שימש בדיינות בבית הדין שבראשות הרב שלמה אסבאג השני, ולאחר מכן בראשות הרב רפאל יוסף חרוש והרב יעקב טולידאנו. בשנת ה'תרפ"ב, פרש האחרון מבית הדין במרקש, ורבי שלמה כיהן כאב בית הדין ורבה של העיר תחתיו. בתפקיד זה שימש עד לפטירתו. בשנת ה'תרס"ה, לקה בחולי עיניים. משכך, נסע לפריז להתרפא שם אצל מומחי הרופאים. רבי שלמה סיפר, ששהה בפריז שנה שלימה, ולא הצליחו לרפואתו. רבי שלמה נמנה מבין חברת הפייטנים בעיר והיה חבר בחברת הבקשות של העיר. רבי שלמה ובית דינו נתנו הסכמות והמלצות שונות לספרים שנדפסו בזמנם. רבי שלמה נפטר במרקש בכ"ה טבת ה'תרפ"ז, והספידו הרב אליהו אבן דנאן, שליח הכולל מהעיר פאס. הסכמות - נדפסו בספרים שונים. פסקי דין. כפי שנזכר בהמלצה לרבי סעדיה אברז'ל שנכתבה בשנת תרנ"ו, ורבי שלמה נמנה בין הרבנים החותמים. כ"י ארכיון תולדות, תצלום באוסף הרב יוסף פרץ. ראו בהקדמת רבי אברהם אביטבול לספר 'שיר ידידות'. ראו למשל: הסכמה לספר 'עבודת הלוי', ה'תרפ"א. ולספר 'משכיל לדוד', ה'תרפ"ד. כפי שתיעד הרב יוסף פרץ (רבה של מגדים) בכתב ידו.
הקנונז

הקנונז (באנגלית: The Cannons, התותחים) היא להקת אינדי פופ אמריקאית שהוקמה בשנת 2013 בלוס אנג'לס. הלהקה מורכבת מהסולנית הראשית מישל ג'וי, הגיטריסט ריאן קלפאם, והקלידן והבסיסט פול דייוויס. ריאן קלפהאם ופול דייוויס, שהיו חברים מילדותם, החלו להלחין יחד מוזיקה בשנות העשרה שלהם. בשנת 2013, ג'וי פרסמה פרסומת באתר Craigslist שהיא מחפשת להקה שמחפשת זמרת. קלפהאם ודייוויס התחברו לג'וי, כך היא גויסה כסולנית הראשית של הלהקה. הקנונז הוציאו את ה-EP הראשון שלהם Up All Night ב-2014. לאחר מכן הלהקה הוציאה את אלבום הבכורה שלה Night Drive בשנת 2017, כמו גם EP שני, In a Heartbeat, בשנה שלאחר מכן. Shadows, האלבום השני של Cannons, יצא ב-2019. "Fire for You", הסינגל הראשון מ- Shadows, זכה הצלחה מסחרית משמעותית לאחר שהופיע בפרק משנת 2020 של סדרת הטלוויזיה הקומית-דרמה Never Have I Ever. הלהקה חתמה לאחר מכן בקולומביה רקורדס. בתחילת 2021, "Fire for You" הגיע למקום הראשון במצעד בילבורד. Fever Dream, אלבומה השלישי של הלהקה, יצא במרץ 2022. מדיה וקבצים בנושא הקנונז בוויקישיתוף אתר האינטרנט הרשמי של הקנונז הקנונז, ברשת החברתית פייסבוק הקנונז, ברשת החברתית אקס (טוויטר) הקנונז, ברשת החברתית אינסטגרם הקנונז, ברשת החברתית טיקטוק הקנונז, סרטונים בערוץ היוטיוב הקנונז, באתר אפל מיוזיק (באנגלית) הקנונז, באתר ספוטיפיי הקנונז, באתר Last.fm (באנגלית) הקנונז, באתר AllMusic (באנגלית) הקנונז, באתר MusicBrainz (באנגלית) הקנונז, באתר דיזר הקנונז, באתר Discogs (באנגלית) הקנונז, באתר Songkick (באנגלית) הקנונז, באתר Genius הקנונז, באתר SecondHandSongs הקנונז, באתר בנדקמפ הקנונז, באתר טיידל (באנגלית) Levy, Mara (15 באוקטובר 2020). "'I hope as a band we continue experimenting, and always give our fan base something new and refreshing.' We chat with the band Cannons". The Digital Fix. נבדק ב-26 בינואר 2021. {{cite web}}: (עזרה) Dunn, Simon (15 באוקטובר 2020). "Getting To Know Cannons, Is A Harry Styles Collab Imminent?". WRRV. נבדק ב-26 בינואר 2021. {{cite web}}: (עזרה) Hay, Kayla (17 ביולי 2019). "Cannons' 'Fire for You' sparks disco fever, release debut album Shadows". The Deli. נבדק ב-12 במאי 2021. {{cite web}}: (עזרה) References for peak positions on the Billboard Alternative Airplay chart: "Fever Dream by Cannons". United States: Apple Music. נבדק ב-8 במרץ 2022. {{cite web}}: (עזרה) "Night Drive by Cannons". United States: Apple Music. נבדק ב-26 בינואר 2021. {{cite web}}: (עזרה) "Shadows by Cannons". United States: Apple Music. נבדק ב-26 בינואר 2021. {{cite web}}: (עזרה) "Up All Night EP by Cannons". United States: Apple Music. נבדק ב-26 בינואר 2021. {{cite web}}: (עזרה) "In a Heartbeat – EP by Cannons". United States: Apple Music. נבדק ב-26 בינואר 2021. {{cite web}}: (עזרה) "Covers by Cannons – Single by Cannons". United States: Apple Music. נבדק ב-12 במאי 2021. {{cite web}}: (עזרה)
Greatest Hits (אלבום של קיילי מינוג, 1992)

Greatest Hits (באנגלית: הלהיטים הגדולים) הוא אלבום הלהיטים הראשון של הזמרת האוסטרלית קיילי מינוג. האלבום יצא לאור ב-24 באוגוסט 1992 כאלבום האחרון של מינוג שיצא בהוצאת פיט ווטרמן לימיטד (PWL). האלבום מכיל תשעה עשר סינגלים מארבעת אלבומי האולפן הראשונים של הזמרת, וכן שלושה שירים חדשים שהוקלטו במיוחד לצורך הכללתם באלבום זה. האלבום נכתב והופק ברובו על ידי צוות סטוק אייטקן ווטרמן, והוצאתו סימנה את סוף הקשר המקצועי של מינוג עימם. הוא הכיל את כל הסינגלים שלה עד לאותה התקופה, כולל הסינגל שהופץ ביפן בלבד, "Turn It into Love", שהופיע באלבום האולפן הראשון של קיילי ב-1988. Greatest Hits דורג במצעד האלבומים הבריטי במקום הראשון, והפך לאלבום השלישי של מינוג שעשה זאת. הוא דורג במצעד במשך אחד עשר שבועות ולאחר מכן קיבל את תואר הפלטינה מטעם איגוד תעשיית ההקלטות הבריטי (BPI) על מכירות של למעלה מ-300,000 עותקים. הוא זכה להצלחה גם באוסטרליה, והופיע לראשונה במקום השלישי במצעד האלבומים האוסטרלי ושהה בו במשך חמישה עשר שבועות. מאוחר יותר, קיבל את תואר הפלטינה על מכירות של למעלה מ-70,000 עותקים, על ידי איגוד תעשיית ההקלטות האוסטרלי ARIA. מידע על האלבום Greatest Hits באתר MusicBrainz האלבום Greatest Hits באתר Discogs האלבום Greatest Hits באתר ספוטיפיי סטוק אייטקן ווטרמן, DNA, פיל הארדינג, איאן קורנו Kylie Minogue: Greatest Hits by Kylie Minogue (באנגלית אמריקאית), 1992-08-24, נבדק ב-2022-04-17 Award, BPI (באנגלית) australian-charts.com - Kylie Minogue - Greatest Hits, australian-charts.com Ryan, Gavin (2011). Australia’s Music Charts 1988–2010 (PDF ed.). Mt Martha, Victoria, Australia: Moonlight Publishing. p. 190.
Kylie's Non-Stop History 50+1

Kylie's Non-Stop History 50+1 הוא אלבום רמיקס של הזמרת האוסטרלית קיילי מינוג. הוא יצא לאור ב-1 ביולי 1993 ביפן ובממלכה המאוחדת באוקטובר 1993. האלבום הכיל קליפים של רוב השירים של מינוג שיצאו במהלך תקופת החוזה שלה עם PWL בתוספת הרמיקס ל-"Celebration". כל הרצועות מלבד "Celebration" (Techno Rave Remix) נשזרו יחדיו למגה-מיקס ארוך. מידע על האלבום Kylie's Non-Stop History 50+1 באתר MusicBrainz האלבום Kylie's Non-Stop History 50+1 באתר Discogs カイリーズ・ノンストップ・ヒストリー | カイリー・ミノーグ, ORICON NEWS
ניגון הקפות

ניגון הקפות לרבי לוי יצחק (או ניגון להקפות) הוא ניגון שמח ללא מילים מניגוני חב"ד שנרשם מפי אביו של הרבי מלובביץ' רבי לוי יצחק שניאורסון ונקרא על שמו. לניגון היה קבלה אצל רבי לוי יצחק שניאורסון ששרו אותו בעת הקפות בשמחת תורה אצל אדמו"ר הזקן. ניגון זה נרשם בספר הניגונים מפי החסיד ר' פנחס אלטהויז כפי ששמעו אותו מרבי לוי יצחק. הניגון היה חביב אצל הרבי מלובביץ' והיו שרים אותו בהתוועדויות, במעמד חלוקת כוס של ברכה ועוד. בבית מדרשו של הרבי ובקהילות חב"ד בעולם בסיום תפילת מוסף בימים הנוראים, בסיום ברכת שים שלום נוהגים לשיר את הפיוט "היום תאמצנו" בנוסח ניגון ההקפות, והוא אחד מהניגונים המכוונים אותם נוהגים בחב"ד לנגן בזמנים מיוחדים. הניגון מופיע בספר הניגונים - חב"ד מספר קפ"ה (185). בתחילת שנות ה-60 של המאה ה-20 הופיע השיר באלבום "ניגוני חב"ד" 3 של ניח"ח, ב־2015 הופיע הניגון באלבום "צמאה 1" בביצוע של עקיבא תורג'מן, ב־2017 הופיע הניגון באלבום "הניגונים" של משה לאופר בביצוע יוני שלמה, הופיע באלבום ניגוני ליל שבת - ד' בהוצאת גל עיני בביצוע הרב יצחק גינזבורג ואחרים. השיר בוצע במהלך השנים גם על ידי שמחה פרידמן, אלי ליפסקר, אלי מרקוס ואחרים. ניגון הקפות לרבי לוי יצחק באתר קיר הניגונים שירת ניגון ההקפות של רבי לוי יצחק אצל הרבי מליובאוויטש, סרטון בערוץ "JEM - The Lubavitcher Rebbe", באתר יוטיוב (אורך: 1:41), 30 ביולי 2010 שגיאות פרמטריות בתבנית:יוטיוב 'סוג: פודקאסט' אינו ערך חוקי ניגון לרב לוי יצחק // פודקאסט הללו, פודקאסט בערוץ "צמאה", באתר יוטיוב (אורך: 36:12), 18 באפריל 2022 ביצועים ניגון לרב לוי יצחק, בביצוע עקיבא, מתוך אלבום צמאה - אמנים שרים את ניגוני הרבי מלובביץ', שיר באתר יוטיוב, 5 בספטמבר 2019 ניגון חב"ד הקפות לרבי לוי יצחק (ר' לויק ), בביצוע אליסף חפץ, שיר באתר יוטיוב (אורך: 2:30), 17 באוגוסט 2022 תורת מנחם - התוועדויות ה'תש"נ, חלק ד, ברוקלין, ניו יורק: ועד הנחות בלה"ק, תשנ"ג, עמ' 157, הוספה להערה 140 מנגנים ניגון הקפות אצל הרבי בהתווועדות, סרטון באתר יוטיוב (אורך: 2:37) ניגון הקפות באתר חבד אורג עקיבא תורג'מן, ניגון לרב לוי יצחק, ביוטיוב מיוזיק, וביוטיוב ניגון הקפות ביוטיוב ניגון הקפות ביוטיוב אבינו מלכינו וניגון הקפות באתר יוטיוב ניגון הקפות שמחת התורה, בביצוע אלי מרקוס, סרטון באתר יוטיוב
Impossible Remixes

Impossible Remixes הוא אלבום הרמיקס הרביעי של הזמרת והפזמונאית האוסטרלית קיילי מינוג. הוא יצא לאור ב-8 ביולי 1998 על ידי חברת התקליטים מאשרום רקורדס. האלבום יצא לפועל והוקלט בזמן סיבוב ההופעות "Intimate and Live"‏ (1998) ומכיל רמיקסים מאלבום האולפן השישי שלה, Impossible Princess ‏(1997). את העטיפה של האלבום צילם הצלם הבריטי סיימון אמט; מינוג שיבחה באופן אישי את אמט על כך שהצליח לבטא את תחושותיה בעטיפה. מידע על האלבום Impossible Remixes באתר MusicBrainz מידע על האלבום Impossible Remixes באתר AllMusic האלבום Impossible Remixes באתר Discogs קיילי מינוג, דייב בול, ג'יימס דין ברדפילד, אחים בקצב, ג'יי ברנט, רוב דוגן, דייב ארינגה, אינגו ווק Thames & Hudson Publishers | Essential illustrated art books | Kylie / Fashion, web.archive.org, ‏2015-04-22 Release group “Impossible Princess” by Kylie Minogue - MusicBrainz, musicbrainz.org
שביעייה (בטהובן)

השביעיה במי במול מז'ור אופוס 20 מאת לודוויג ואן בטהובן נכתבה בשנת 1799 ובאותה שנה התקיימה נגינת הבכורה שלה. המהדורה הראשונה, שפורסמה בשנת 1802, מוקדשת לקיסרית מריה תרזיה. היצירה כתובה לכלי הנגינה הבאים: קלרינט, קרן יער, בסון, כינור, ויולה, צ'לו וקונטרבס. אדג'יו - אלגרו קון בריו אדג'יו קנטבילה טמפו די מינואטו נושא עם וריאציות. אנדנטה סקרצו. אלגרו מולטו ויוצ'ה אנדנטה קון מוטו א לה מרצ'ה - פרסטו הביצוע הראשון של היצירה התקיים ב-20 בדצמבר 1799 בקונצרט שערך הכנר איגנץ שופנזיג שהיה ידידו של בטהובן. ידידתו של בטהובן, הרוזנת ג'וזפין ברונסוויק מזכירה את הקונצרט הזה במכתב ומציינת שאחיה פרנץ היה "נרגש", "במיוחד מהשביעייה המצוינת שהלחין האדון בטהובן, הן מבחינת הביצוע והן מבחינת ההלחנה." ביצוע נוסף של היצירה היה בקונצרט הפרטי הראשון של בטהובן, ב-2 באפריל 1800 בבורגתיאטר. באותו קונצרט בוצעו גם קטעים מתוך בריאת העולם מאת יוזף היידן. ידיד אחר של בטהובן, עמנואל דולזלק (1780–1858) סיפר שבטהובן אמר על השביעייה: "זוהי בריאת העולם שלי." עד מהרה הפכה השביעייה לאחת מיצירותיו הפופולריות ביותר של בטהובן, והיא אף זכתה למספר עיבודים. בטהובן עצמו עיבד את היצירה לשלישייה לקלרינט (או כינור), צ'לו ופסנתר ופרסם גרסה זו בשנת 1805 כאופוס 38. פרנץ שוברט הלחין את השמינייה שלו בשנת 1824 עבור נגן הקלרינט פרדיננד טרוייר, שביקש יצירה דומה לשביעייה של בטהובן. שתי היצירות אכן דומות זו לזו במובנים רבים. בשנת 1840 עיבד פרנץ ליסט את היצירה לפסנתר, תחילה לשתי ידיים (S.465) ולאחר מכן לארבע ידיים (S.634). פורסמו עוד כמה עיבודים לפסנתר, מאת קרל צ'רני, ארנסט פאואר, אדולף רותארדט והוגו אולריך. Klaus Martin Kopitz, Rainer Cadenbach (Hrsg.) u. a.: Beethoven aus der Sicht seiner Zeitgenossen in Tagebüchern, Briefen, Gedichten und Erinnerungen. Band 1: Adamberger – Kuffner. Hrsg. von der Beethoven-Forschungsstelle an der Universität der Künste Berlin. Henle, München 2009, ISBN 978-3-87328-120-2, S. 139 f. חגי חיטרון, "בבחור הזה מסתתר השטן. מעולם לא שמעתי נגינה כזאת", באתר הארץ, 7 ביולי 2020 Klaus Martin Kopitz, Rainer Cadenbach (Hrsg.) u. a.: Beethoven aus der Sicht seiner Zeitgenossen in Tagebüchern, Briefen, Gedichten und Erinnerungen. Band 1: Adamberger – Kuffner. Hrsg. von der Beethoven-Forschungsstelle an der Universität der Künste Berlin. Henle, München 2009, ISBN 978-3-87328-120-2, S. 258. Beethoven - Septet, Op.20 (trans. Liszt - piano 4 hands).pdf פרויקט ספריית התווים הבינלאומי